ประกาศคณะกรรมการกำกับการซื้อขายสินค้าเกษตรล่วงหน้าประกาศคณะกรรมการกำกับการซื้อขายสินค้าเกษตรล่วงหน้าที่กธ ๒/๒๕๕๑เรื่องหลักเกณฑ์ วิธีการและเงื่อนไขการขออนุญาตและการอนุญาตให้ย้ายสำนักงานแห่งใหญ่สำหรับผู้ได้รับใบอนุญาตประกอบธุรกิจการซื้อขายล่วงหน้าประเภทผู้ค้าล่วงหน้าที่ปรึกษาการซื้อขายล่วงหน้าที่เป็นนิติบุคคลตัวแทนสนับสนุนการซื้อขายล่วงหน้าและผู้จัดการการซื้อขายล่วงหน้า[๑] โดยที่เป็นการสมควรให้มีหลักเกณฑ์วิธีการและเงื่อนไขการขออนุญาตและการอนุญาตให้ย้ายสำนักงานแห่งใหญ่สำหรับผู้ได้รับใบอนุญาตประกอบธุรกิจการซื้อขายล่วงหน้าประเภทผู้ค้าล่วงหน้าที่ปรึกษาการซื้อขายล่วงหน้าที่เป็นนิติบุคคลตัวแทนสนับสนุนการซื้อขายล่วงหน้า และผู้จัดการการซื้อขายล่วงหน้าอาศัยอำนาจตามความในมาตรา ๗ (๑) และมาตรา ๓๓วรรคสอง แห่งพระราชบัญญัติการซื้อขายสินค้าเกษตรล่วงหน้า พ.ศ. ๒๕๔๒ซึ่งแก้ไขเพิ่มเติมโดยพระราชบัญญัติการซื้อขายสินค้าเกษตรล่วงหน้า (ฉบับที่ ๒)พ.ศ. ๒๕๕๐ คณะกรรมการกำกับการซื้อขายสินค้าเกษตรล่วงหน้าจึงออกประกาศ ดังต่อไปนี้ข้อ ๑ในประกาศนี้สำนักงานแห่งใหญ่ หมายความว่าสถานที่ทำการซึ่งผู้ค้าล่วงหน้า ที่ปรึกษาการซื้อขายล่วงหน้าที่เป็นนิติบุคคลตัวแทนสนับสนุนการซื้อขายล่วงหน้า หรือผู้จัดการการซื้อขายล่วงหน้าได้รับความเห็นชอบจากสำนักงานว่าเป็นสำนักงานแห่งใหญ่สำนักงาน หมายความว่าสำนักงานคณะกรรมการกำกับการซื้อขายสินค้าเกษตรล่วงหน้าคณะกรรมการ ก.ส.ล. หมายความว่าคณะกรรมการกำกับการซื้อขายสินค้าเกษตรล่วงหน้าเลขาธิการ หมายความว่าเลขาธิการคณะกรรมการกำกับการซื้อขายสินค้าเกษตรล่วงหน้าข้อ ๒ให้ผู้ค้าล่วงหน้าที่ปรึกษาการซื้อขายล่วงหน้าที่เป็นนิติบุคคล ตัวแทนสนับสนุนการซื้อขายล่วงหน้าหรือผู้จัดการการซื้อขายล่วงหน้า ที่ประสงค์จะย้ายสำนักงานแห่งใหญ่ยื่นคำขออนุญาตย้ายสำนักงานแห่งใหญ่ พร้อมเอกสารและหลักฐานประกอบคำขออนุญาตตามแบบที่สำนักงานกำหนด โดยยื่นต่อเลขาธิการ ณ สำนักงานข้อ ๓ในกรณีที่ผู้ประกอบธุรกิจการซื้อขายล่วงหน้าตามข้อ๒ ได้รับอนุญาตให้ประกอบธุรกิจการซื้อขายล่วงหน้าประเภทนายหน้าซื้อขายล่วงหน้าด้วย ให้ผู้ขออนุญาตตามข้อ ๒ ปฏิบัติตามหลักเกณฑ์วิธีการและเงื่อนไขที่คณะกรรมการ ก.ส.ล. และสำนักงานกำหนดเกี่ยวกับการขออนุญาตและการอนุญาตให้นายหน้าซื้อขายล่วงหน้าย้ายสำนักงานแห่งใหญ่โดยไม่ต้องปฏิบัติตามประกาศนี้ในกรณีที่ผู้ประกอบธุรกิจการซื้อขายล่วงหน้าตามข้อ๒ ไม่ได้รับอนุญาตให้ประกอบธุรกิจการซื้อขายล่วงหน้า ประเภทนายหน้าซื้อขายล่วงหน้าให้ผู้ขออนุญาตตามข้อ ๒ ปฏิบัติตามหลักเกณฑ์ วิธีการและเงื่อนไขที่กำหนดในประกาศนี้ข้อ ๔ในการพิจารณาอนุญาตให้ย้ายสำนักงานแห่งใหญ่ให้เลขาธิการคำนึงถึงคุณสมบัติและฐานะทางการเงินของผู้ขออนุญาตตามข้อ ๒ตามหลักเกณฑ์วิธีการและเงื่อนไขเกี่ยวกับการประกอบธุรกิจการซื้อขายล่วงหน้าและการดำรงฐานะทางการเงินของผู้ขออนุญาตตามข้อ๒ ที่คณะกรรมการ ก.ส.ล. และสำนักงานกำหนดข้อ ๕เมื่อได้รับอนุญาตจากเลขาธิการให้ย้ายสำนักงานแห่งใหญ่ให้ผู้ประกอบธุรกิจการซื้อขายล่วงหน้าตามข้อ ๒ ย้ายสำนักงานแห่งใหญ่ได้ทั้งนี้ ผู้ประกอบธุรกิจการซื้อขายล่วงหน้าตามข้อ๒ ต้องดำเนินการปิดประกาศไว้ในที่เปิดเผย ณที่ทำการแห่งเดิมของสำนักงานแห่งใหญ่ที่จะปิดทำการก่อนการย้ายสำนักงานแห่งใหญ่ล่วงหน้าเป็นเวลาไม่น้อยกว่าเจ็ดวันหรือตามที่สำนักงานเห็นสมควรความในวรรคสองมิให้ใช้บังคับแก่ผู้ค้าล่วงหน้าข้อ ๖ในกรณีที่เลขาธิการเห็นว่ามีเหตุสุดวิสัยหรือมีเหตุจำเป็นและสมควรผู้ประกอบธุรกิจการซื้อขายล่วงหน้าตามข้อ ๒ อาจย้ายสำนักงานแห่งใหญ่ได้ ณ เวลาใด ๆโดยถือว่าได้รับอนุญาตจากเลขาธิการแล้ว ทั้งนี้ผู้ประกอบธุรกิจการซื้อขายล่วงหน้านั้นจะต้องแจ้งการย้ายดังกล่าวให้สำนักงานทราบเป็นหนังสือโดยไม่ล่าช้าข้อ ๗ผู้ค้าล่วงหน้าที่ปรึกษาการซื้อขายล่วงหน้าที่เป็นนิติบุคคล ตัวแทนสนับสนุนการซื้อขายล่วงหน้าหรือผู้จัดการการซื้อขายล่วงหน้าที่ขออนุญาตย้ายสำนักงานแห่งใหญ่ก่อนประกาศนี้ใช้บังคับให้ถือว่าได้รับอนุญาตจากเลขาธิการแล้วตั้งแต่วันที่ขออนุญาตข้อ ๘ประกาศนี้ให้ใช้บังคับตั้งแต่วันถัดจากวันที่ประกาศเป็นต้นไปประกาศณ วันที่ ๑๘ เมษายน พ.ศ. ๒๕๕๑มิ่งขวัญแสงสุวรรณ์รัฐมนตรีว่าการกระทรวงพาณิชย์ประธานกรรมการกำกับการซื้อขายสินค้าเกษตรล่วงหน้าปริยานุช/ผู้จัดทำ๑๐มิถุนายน ๒๕๕๒[๑]ราชกิจจานุเบกษา เล่ม ๑๒๖/ตอนพิเศษ ๗๘ ง/หน้า ๒๖๓/๒ มิถุนายน ๒๕๕๒